kardosdrur/scandi-wiki huggingface dataset:
Fodboldlandskampen Danmark-Sverige

Fodboldlandskampen Danmark-Sverige er en dansk særudgave af Dansk Film Avis' ugerevy, der bringer reportage fra fodboldlandskampen mellem  og , der blev spillet den 19. oktober 1941 i Idrætsparken i København. Danmark vandt 2-1 på mål af Johannes Pløger og Kaj Hansen.

I filmen ses også Kong Christian 10. og Marguerite Viby.

Eksterne henvisninger 
 

Dokumentariske optagelser
Danske film fra 1941
Sportsfilm
Begivenheder i 1941
Fodboldkampe
Danmarks fodboldlandshold
Sveriges fodboldlandshold
Thyborøn (dokumentarfilm)

Thyborøn er en dansk dokumentarisk optagelse fra 1939.

Handling 
Et tog med arbejdere kører gennem klitterne, havnen med dens fiskerkuttere og fisketørring, kutteren Theodora på åbent vand, et kæntret skib ud for kysten, Thyborøn by med havnen, fiskeindustri og kyststrækningen med sten- og betonmoler. Der arbejdes med kystforstærkning, store sten og sand transporteres med jernbanetog. En fisker lander sin fangst på havnen. Mindestene over omkomne fiskere på kirkegården. Mere kystsikringsarbejde.

Referencer

Eksterne henvisninger 
 

Dokumentariske optagelser
Danske film fra 1939
Oddesundbroens Indvielse

Oddesundbroens Indvielse er en dansk dokumentarisk optagelse fra 1938.

Handling 
Optagelser fra indvielsen af Oddesundbroen over Limfjorden d. 15. maj 1938 - med royal deltagelse af Kong Christian X, Dronning Alexandrine, Kronprins Frederik og kronprinsesse Ingrid. Desuden deltager forfatter og trafikassistent ved Statsbanerne Johannes Buchholtz og dennes kone Olga. DSB-tog, biler og gående krydser broen for første gang. Spejderne går i optog. Tuborg-godsvogne og Tuborg-biler kører over broen.

Medvirkende 

 Kong Christian X
 Dronning Alexandrine
 Kong Frederik IX
 Dronning Ingrid
 Johannes Buchholtz

Referencer

Eksterne henvisninger 
 

Dokumentariske optagelser
Virksomhedsfilm fra Danmark
Danske film fra 1938
Den sidste Bomvogn paa Rahbeks Alle

Den sidste Bomvogn paa Rahbeks Alle er en dansk dokumentarisk optagelse.

Handling 
En 'bomvogn' er en hestetrukken vogn til transport af øltønder. Optagelser fra bryggeriet og den sidste tur med vognen. Uden årstal.

Referencer

Eksterne henvisninger 
 

Dokumentariske optagelser
Tuborgs 60 Aars Stiftelsesdag

Tuborgs 60 Aars Stiftelsesdag er en dansk dokumentarisk optagelse fra 1933.

Handling 
Tuborgs Fabrikker (fra 1935 Tuborgs Bryggerier) blev grundlagt i Hellerup d. 13 maj 1873 af Philip W. Heyman og C.F. Tietgen. Lørdag d. 23. maj 1933 fejrer virksomheden sin 60 års stiftelsesdag. Filmen viser optagelser fra receptionen, hvor daværende direktør Benny Dessau og hans søn salgsdirektør Einar Dessau tager imod de mange gæster, der kommer med lykønskninger og gaver. Blandt gæsterne er repræsentanter fra håndværkerforeningen og fagforbundene samt formændene for de kvindelige og mandlige bryggeriarbejdere. De takker direktøren og direktionen for et godt samarbejde. Direktøren holder tale for forsamlingen. I løbet af eftermiddagen kører de karakteristiske Tuborg-vogne i optog gennem byen. Filmen fremstår uredigeret og fragmentarisk.

Referencer

Eksterne henvisninger 
 

Dokumentariske optagelser
Danske film fra 1933
Frederik VIII besøger Aalborg

Frederik VIII besøger Aalborg er en dansk dokumentarisk optagelse fra 1910.

Handling 
Kong Frederik VIII og Dronning Louise besøger Aalborg 27. september 1910 i forbindelse med afsløring af rytterstatuen af Christian IX.

Medvirkende 

 Kong Frederik VIII
 Dronning Louise
 Kong Christian X

Referencer

Eksterne henvisninger 
 

Dokumentariske optagelser
Reportagefilm fra Danmark
Danske film fra 1910
Aalborgs historie
Det danske kongehus
Folkeliv - Idræt

Folkeliv - Idræt er en dansk dokumentarisk optagelse fra 1915.

Handling 
En masse mennesker, nogle få fanebærere iblandt, passerer ned ad en gangsti. Udendørs opvisning i springgymnastik (herrer). Piger laver øvelser på gulv samme sted. Løb og fodboldkamp på stor idrætsplads. Tilbage til pigernes øvelser på gulv. Årstallet er anslået.

Referencer

Eksterne henvisninger 
 

Dokumentariske optagelser
Danske film fra 1915
Sport i Danmark
Danmark i 1910'erne
Optog gennem Ringsted

Optog gennem Ringsted er en dansk dokumentarisk optagelse fra 1926.

Handling 
Ringsted fester. Den 12. september 1926 fejrer Ringsted by Den Midtsjællandske Udstilling med et historisk Chr. IV-optog med ryttere og udklædte mennesker. Optoget, som består af 200 mennesker, heraf ca. 50 til hest, går gennem byens gader og samles på Ringsted Stadion. Optagelser fra det store marked med udstillinger fra byens industrielle virksomheder, bl.a. Ringsted Cementvarefabrik & Betonstøberi samt Ringsted Jernstøberi og Maskinfabrik.

Referencer

Eksterne henvisninger 
 

Dokumentariske optagelser
Danske film fra 1926
Billeder fra De forenede Bryggerier's 40-Aars Jubilæum

Billeder fra De forenede Bryggerier's 40-Aars Jubilæum er en dansk dokumentarisk optagelse fra 1931.

Handling 
Filmen er optaget i DFB's hovedsæde i hallen. Hovedsædet lå på H.C. Andersens Boulevard i det tidligere Kunstindustrimuseum.
I hallen er der opstillet en talerstolen ved bagvæggen. Her fra tales til en større siddende forsamling. På første række ses selskabets direktion og bestyrelse. Herrerne er iklædt jaket. Først taler driftsinspektøren for Kongens Bryghus, Rahbeks Alle, O. Andersen. Herefter bestyrelsesformand fabrikant Alfred Benzen. Han efterfølges af kontorchef H. Chr. Kromann Vodroffsvej. Kontorchef Th. Reingaard og to arbejdere modtager fortjenstmedaljen for deres lange ansættelse i firmaet. Herefter overrækkes gaver fra talerstolen fra medarbejdergrupper, et bronze skrivebordssæt og en bronzevase.

Referencer

Eksterne henvisninger 
 

Dokumentariske optagelser
Virksomhedsfilm fra Danmark
Danske film fra 1931
Kort klip fra Færøerne

Kort klip fra Færøerne er en dansk dokumentarisk optagelse fra 1927.

Handling 
Optagelser fra havnen i Tórshavn. Årstallet er anslået ud fra kantmarkering på filmstrimlen.

Referencer

Eksterne henvisninger 
 

Dokumentariske optagelser
Danske film fra 1927
Færøerne
Sønderjydske Børns Ferierejse til Danmark

Sønderjydske Børns Ferierejse til Danmark er en dansk dokumentarisk optagelse fra 1922.

Handling 
I 1919 tog de første danske feriebørn fra Sydslesvig på ferieophold i Danmark, arrangeret af Komitéen for Slesvigske Børns Ferierejser. Postdamperen Ægir sejler fra Sønderborg til Flensborg for at hente børnene. Indsejlingen gennem Flensborg Fjord, havnen, Nørreport bygget af Chr. IV, den gamle toldport fra 1503 og en sporvognstur på hovedgaden. Besøg på fru redaktør Jessens landsted i Kollund ved Flensborg Fjord. Frokostmadder til børnene smøres ombord. Børnene kommer ombord og får udleveret et æble. Afsked med forældre, der vinkes fra kajen - og fra båden. Madder med mere uddeles på turen. Da skibet ankommer i havnen i Nakskov, modtages børnene af en stor flok jublende mennesker med flag på kajen.

Referencer

Eksterne henvisninger 
 

Dokumentariske optagelser
Danske film fra 1922
Kongens Bryghus' Salgsvogne

Kongens Bryghus' Salgsvogne er en dansk dokumentarisk optagelse fra 1933.

Handling 
Kongens Bryghus' salgsvogne kører ud den 14. september 1933. Bemærk de nye dekorative bagskilte. Optoget af hestevogne kører fra bryggeriets adresse på Vodroffsvej 25, op ad Frederiksberg Allé til Frederiksberg Runddel.

Referencer

Eksterne henvisninger 
 

Dokumentariske optagelser
Danske film fra 1933
Danmark i 1930'erne
Thunfiskeri paa Sjællands Odde

Thunfiskeri paa Sjællands Odde er en dansk dokumentarisk optagelse.

Handling 
Tunfisken præsenteres med sine markante rygfinner og øjelinse som en ædelsten. Dens hjerte er trekantet. Sportsfiskerne fisker med stang og en tynd line. Ved daggry går fiskerne ud for at røgte deres garn, hvorom tunfiskene samler sig - lystbådene følger i deres kølvand, bl.a. den skotske sportsfisker William Ramsay. Tunen lokkes til med sild, og på et tidspunkt kastes krogen ud. Kampen med fisken kan vare i timevis. Når den er landet hejses flaget - det betyder "Thun om Bord". Rekorden for fangst på tynd line er en fisk på 319 kg. En tun på 185 kg hejses i land. Erhvervsfiskeren går til sagen på en helt anden måde. Han kører fisken træt og skyder den. Den største fisk, der hidtil er fanget på Odden vejede 340 kg.

Referencer

Eksterne henvisninger 
 

Dokumentariske optagelser
Reportagefilm fra Danmark
Valdemarsdag i Kolding

Valdemarsdag i Kolding er en dansk dokumentarisk optagelse fra 1913.

Handling 
Optagelser fra Valdemarsdagen den 15. juni i Kolding, formentlig i 1913. Optagelser fra Jernbanegade samt fra Koldinghus.

Referencer

Eksterne henvisninger 
 

Dokumentariske optagelser
Danske film fra 1913
Vejle byråd nr. 4

Vejle byråd nr. 4 er en dansk dokumentarisk optagelse fra 1925.

Handling 
1) 6. juli festen i Fredericia 1913 og afsløring af monumentet for søhelten Peter Buhl.
2) Rundskuedagens ringridning i Vejle samt gadebilleder - Biografteatrets egen optagelse ved G. Griffenfeldt Jacobsen.
3) Fra kælkebakken ved Helligkilde. Hvorledes en rutchetur tager sig ud fra kælken.
4) Socialdemokratiets procession, Grundlovsdagen 1925 - Biografteatrets egen optagelse ved G. Griffenfeldt Jacobsen.
5) Vejles byråd på trappen foran rådhuset, 1925
6) Premiereløjtnant Hoech flyver med "Maagen" fra Vejle til Tirsbæk, 15. maj 1914.
7) Kong Christian X aflægger en fransk visit i Vejle.

Referencer

Eksterne henvisninger 
 

Dokumentariske optagelser
Danske film fra 1925
Willumsen (dokumentarfilm)

Willumsen er en dansk dokumentarisk optagelse fra 1947.

Handling 
Optagelser af J.F. Willumsen (1863-1958). Willumsen betragter sammen med sin samlever Michelle Bourret (1900-1989) nogle af sine kunstgenstande. Dernæst ses kunstneren i sit atelier under arbejdet på en stor statue samt et mandehoved. Den lille film er produceret af Politiken Film i 1947, da Willumsen var i Danmark i forbindelse med planerne om et museum for hans samlinger. Det er hans private kunstsamling ”Gamle Samling” han fremviser på filmen; optaget på Charlottenborg i København.

Medvirkende 

 J.F. Willumsen

Referencer

Eksterne henvisninger 
 

Dokumentariske optagelser
Danske film fra 1947
Vore Damers Skønhedskonkurrence i Tivoli 1927

Vore Damers Skønhedskonkurrence i Tivoli 1927 er en dansk dokumentarisk optagelse fra 1927.

Handling 
Skønhedskonkurrence i Tivoli i 1927. 70 damer er tilmeldt skønhedsstævnet. De går på 'catwalk' og poserer foran kameraet. Et optog af blomstersmykkede automobiler med skønhederne bevæger sig gennem Tivoli. Vore Damers skønhedsdronning anno 1927 er Dagny Rasch.

Referencer

Eksterne henvisninger 
 

Dokumentariske optagelser
Danske film fra 1927
Ugerevyen Danmark 4-5-6-8-9-10-11-12-13-14-19-23-24

Ugerevyen Danmark 4-5-6-8-9-10-11-12-13-14-19-23-24 er en dansk dokumentarisk optagelse fra 1918.

Handling 
1) Mærkelige ting sker i Bagsværd! Fra optagelsen af Nordisk Films "Himmelskibet" med Holger-Madsen som instruktør. 2) Fattigmands brændsel. Drenge samler kulstykker på vejen. 3) Ak ja! Det er ikke så nemt at følge med i alle de nye indskrænkninger. 4) Aftenstemning I : Først på måneden. Aftenstemning II: Sidst på måneden. 5) En moderne tragedie. 6) Husvildebarakkerne på Amager. 7) Kul fiskes op af Gasværkshavnen. 8) Fra fangelejren ved Hald. Sårede og syge tyske og østrig-ungarske krigsfanger på skovtur. Lejren ved sommertid og om vinteren. 9) Der høstes kartofler. 10) Petroleumskontoret belejres. 11) Spejderoptog. 12) Atter er der en livsfornødenhed, der slipper op! Ved den sidste snaps. 13) De siger spækhøkeren har fået smør fra landet! 14) Dr. phil. Edvard Brandes, som fyldte 70 år 21. oktober 1917. 15) Vore egne krigere! Kongeveryen ved Linaa 6. oktober 1917. 16) En kartoffelmark til 500 kr. pr. kvadratalen. 17) Messingsuppe - søndagskoncert på Kastellet. 18) Dagligt liv! En københavnsk husmor, der har været ude at hamstre. 19) Fra Universitetets årsfest 15. november 1917. 20) Indvielsen af den tekniske skole. 21) Alt må udnyttes! Militæret kører kvas hjem. 22) Fionia losser Te og Ris. 23) Firbenede ambulancesoldater. Sanitetshundeopvisning. 24) De arbejdsløses store demonstration på Grønttorvet 9. januar 1918. En stor menneskemængde med plakater bevæger sig fra Grønttorvet og gennem Købehavns gader til Rigsdagsbygningen. 25) Kampen for at få fat i 50 gram te. 26) Træauktion i Frederiksberg Have d. 2. Marts 1918. 27) Den russiske Bolshevik-Regerings ny gesandt i København: Forfatteren A. Garin. 28) I den ellevte Time: Folk afleverer Selvangivelsen til Skattevæsenet d. 31. Jan. 1918. 29) Skøjteløb paa Fuglesangssøen i Dyrehaven 17. Febr. 1918. 30) Syndikalisternes Friluftsmøde i Fælledparken d. 24. Febr. 1918. 31) Københavns frivillige Korps samlede til Øvelser i Egnen omkring Søborg. 32) Kendte politikere: C.Th. Zahle og Th. Stauning. 33) Kendte politikere: Hassing-Jørgensen og A.C. Meyer. 34) Kendte politikere. 35) Kendte politikere. 36) Kendte politikere.

Medvirkende 

 Holger-Madsen
 Gunnar Tolnæs
 Lilly Jacobsson

Referencer

Eksterne henvisninger 
 

Dokumentariske optagelser
Danske film fra 1918
Ugerevy 1935/03

Ugerevy 1935/03 er en dansk ugerevy fra 1935.

Handling 
1. Drenge undervises i husgerning.
2. Aalborg: Tysk motorskonnert stødt ind i den nye Limfjordsbro.
3. København: Indvielse af Ingeniørforeningens nye hus i Vester Farimagsgade med Kong Christian X, statsminister Stauning, minister Borgbjerg, ingeniør Knud Højgaard, direktør Børresen, Bramsnæs, general Wieth, Knutzon, B. Dessau, borgmestrene P.J. Pedersen og Godskensen og præsident Bülov.
4. København: Hockeylandskamp mellem Danmark og Tyskland, resultat 0-6.
5. Korsør: Motorrodeo.
6. Købehavn: Internationalt svømmestævne i Københavns Svømmehal.
7. Næstved: Udgravningsarbejde til ny kanal ved Karrebæksminde.

Referencer

Eksterne henvisninger 
 

Ugerevyer
Danske film fra 1935
Begivenheder i 1935
Ugerevy 1938/48

Ugerevy 1938/48 er en dansk ugerevy fra 1938 produceret af Dansk Film co.

Handling 
1) International gymnastik i Idrætshuset med schweiziske deltagere. 2) Kvindelig Idrætsforenings opvisning i Idrætshuset - både børn og voksne deltagere. 3) Håndboldkamp mellem det svenske hold "Göta" og K.I.'s mesterhold (kvinder).

Referencer

Eksterne henvisninger 
 

Ugerevyer
Danske film fra 1938
Begivenheder i 1938
Ugerevy 1938/49

Ugerevy 1938/49 er en dansk ugerevy fra 1938.

Handling 
1) Danske dieselautomobiler: Den første karavane af danske dieseldrevne automobiler er på vej rundt i Danmark. Ingeniør Knud Højgaard præsenterer projektet for blandt andre ministrene Stauning og Kjærbøl. Masser af mennesker er mødt på B&W.
2) Danmarksmesterskab i badminton: Først dame-double og herefter herre-double.

Medvirkende 

 Thorvald Stauning
 Knud Højgaard

Referencer

Eksterne henvisninger 
 

Ugerevyer
Danske film fra 1938
Begivenheder i 1938
Ugerevy 1938/50

Ugerevy 1938/50 er en dansk dokumentarisk optagelse fra 1938.

Handling 
1) Havarist i havn: Den russiske damper "Arcos" fik på sin rejse fra Arkangelsk til København svær slagside i det stormfulde vejr.
2) Viadukt flyttes: Viadukten over Peter Bangsvej på Frederiksberg er blevet flyttet 8 meter. Under arbejdet revnede en af bropillerne, og arbejdet blev forsinket i flere timer.
3) Indendørs tenniskamp med fulde tilskuerpladser.

Referencer

Eksterne henvisninger 
 

Dokumentariske optagelser
Danske film fra 1938
Johannes Larsen og Johannes V. Jensen i Zoo

Johannes Larsen og Johannes V. Jensen i Zoo er en dansk dokumentarisk optagelse fra 1945.

Handling 
De to danske forfattere i Zoologisk Have i København.

Medvirkende 

 Johannes V. Jensen
 Johannes Larsen

Referencer

Eksterne henvisninger 
 

Dokumentariske optagelser
Danske film fra 1945
Danmark i 1940'erne
Johannes V. Jensen
Syvende Thuleekspedition

Syvende Thuleekspedition er en dansk dokumentarisk optagelse fra 1933.

Handling 
Den 7. Thuleekspedition finder sted 1932-33 og går langs kysten i det sydlige Østgrønland. Ekspeditionsdeltagerne mødes i Angmagssalik. Hovedopgaven er kortlægning med brug af luftfotografering under ledelse af kaptajn C.C.A. Gabel-Jørgensen (1895-1966). Et hold af geodæter sejler ud. En grønlandsk mand og hans kajak tages om bord. Holdet går i land og klatrer op i fjeldet for at foretage målinger. Det lille propelfly letter fra bugten. Der fotograferes fra 4000 meters højde. Unge mænd fanger laks i net til middagen. Optagelser af isbjerge. Området ved Scoresbysund er rigt på isbjørne og moskusokser. Som en særlig hyldest til de grønlandske ekspeditionsdeltagere optræder danskerne i kajakker med synkrone vendinger og andre kunstner.
Om ekspeditionen: den talte 62 deltagere, heraf 25 grønlændere, medbragte syv store og små motorbåde, ekspeditionsskibet "Th. Stauning" og en flyvemaskine. Formålet var at foretage geodætiske, geologiske og arkæologiske undersøgelser fra Umivik til Kap Farvel. Ekspeditionen var delt i grupper med hver sin opgave og uafhængige leder.

Referencer

Eksterne henvisninger 
 

Dokumentariske optagelser
Danske film fra 1933
Private optagelser fra Besættelsen 1942-43

Private optagelser fra Besættelsen 1942-43 er en dansk dokumentarisk optagelse fra 1943.

Handling 
Sporvogn - linie 9, Rådhuspladsen. Gadebilleder fra København. Optagelser af to drenge i en have.

Referencer

Eksterne henvisninger 
 

Dokumentariske optagelser
Danske film fra 1943
K.U.'s Landslejre 1937-1940

K.U.'s Landslejre 1937-1940 er en dansk dokumentarisk optagelse fra 1940.

Handling 
På besøg i K.U.'s landslejre Danmark rundt, heriblandt landslejrene ved Bregentved, Barritskov, Tirsvæk og Godset Rohden. Dagligdagen er fyldt med alt fra boksning til huslige pligter.

Referencer

Eksterne henvisninger 
 

Dokumentariske optagelser
Danske film fra 1940
Danmark i 1930'erne
Konservativ Ungdom
Konservativ Ungdoms Landslejre, 1933-39

Konservativ Ungdoms Landslejre, 1933-39 er en dansk dokumentarisk filmoptagelse udgivet i 1939 om Konservativ Ungdom med klip fra organisationens landslejre i årene 1933 til 1939.

Handling 
Modtagelsen er ikke ligefrem hjertelig, da Gymniasiastlejren besøger Bøllelejren, og de to grupperinger af unge drenge kommer op at toppes. Derefter tager vi på rundtur i de forskellige landslejre, der er spredt ud over hele Danmark, herunder Rohden, Vennerslund, Juelsberg, Kalø Vig, Vejle Fjord, Ryegaard og Graasten. Her ser hverdagen forskellig ud alt efter, om man tilhører drenge- eller pigelejren. Vi ser efterfølgende klip, hvor Konservativ Ungdom cykler og marcherer mod Gymnastikhøjskolen i Ollerup, der er Danmarks ældste gymnastikhøjskole. Her laver de unge partimedlemmer akrobatiske udspring fra den højeste vippe over svømmebassinet.

Referencer

Eksterne henvisninger 
 

Dokumentariske optagelser
Danske film fra 1939
Danmark i 1930'erne
Konservativ Ungdom
K.U. bringer moderne Propaganda ind i dansk Politik

K.U. bringer moderne Propaganda ind i dansk Politik er en dansk dokumentarisk optagelse fra 1932.

Handling 
Medlemmer af Konservativ Ungdom hænger valg- og agitationsplakater op på byens mure og plankeværker. En ung mand river en af plakaterne ned og bliver overfaldet med en spand lim (ligner en iscenesættelse). Optog gennem Vejle og møder i flere byer, hvor de unge udformer propagandamateriale, drikker kaffe og hygger. KK - Konservative Kvinder - holder møde, som indledes med sang. Christmas Møller og andre voksne morer sig med at spille fodboldkamp i haven på Hindsgavl Slot - kvinderne er med og løfter op i skørterne. Odenses K.U.-formand Arthur Jensen medvirker.

Medvirkende 

 Christmas Møller

Referencer

Eksterne henvisninger 
 

Dokumentariske optagelser
Propagandafilm fra Danmark
Danske film fra 1932
Danmark i 1930'erne
Konservativ Ungdom
Foraar i Zoologisk Have

Foraar i Zoologisk Have er en dansk dokumentarisk optagelse fra 1944.

Handling 
Besøgende ankommer til Zoologisk Have. Solen skinner, og der er masser af mennesker. Optagelser foran abegrotten, indhegningen med gederne, som har masser af kid, der er tre tigerunger i rovdyrburet, og de yngste besøgende kan prøve ponyridning.

Referencer

Se også 
 Foraar i Zoo, tilsvarende filmoptagelse også fra 1944

Eksterne henvisninger 
 

Dokumentariske optagelser
Danske film fra 1944
København Zoo
Begivenheder i 1944
Skotterne udenfor Palladium

Skotterne udenfor Palladium er en dansk dokumentarisk optagelse fra 1938.

Handling 
Det skotske drengeorkester "Royal Kiltie Juniors" besøger Palladiums kinoorganist Mr. Bobby Pagan. De spiller et par numre foran Palladium biografen og marcherer derefter mod Rådhuspladsen. Der er lyd på de første 3 min. af optagelsen, herefter stumt.

Referencer

Eksterne henvisninger 
 

Dokumentariske optagelser
Danske film fra 1938
Opstilling af Dieselmotor på Ørstedværket

Opstilling af Dieselmotor på Ørstedværket er en dansk dokumentarisk optagelse fra 1933.

Handling 
I 1933 opstilles verdens største dieselmotor på H.C. Ørstedværket. Værket er et stort elektricitetsværk, opført af Københavns Kommune og taget i brug i 1920. Den store dieselmotor, der blev leveret af Burmeister & Wain, er 24,5 m lang, 12,5 m høj og vejer hele 1.400 tons. Ydeevnen er 15 MW svarende til 22.500 effektive hestekræfter. Hovedopgaven for den otte-cylindrede motor var at levere strøm til hovedstaden og store dele af Sjælland i perioder med spidsbelastninger af el-netværket. Under Anden Verdenskrig spillede H.C. Ørstedværket og motoren en vigtig rolle som skjulested og opmagasinering for modstandsgruppers våben og kampeffekter. I dag er motoren ikke verdens største, men den hører stadig til i den større ende sammenlignet med andre dieselmotorer på fast land.

Referencer

Eksterne henvisninger 
 

Dokumentariske optagelser
Danske film fra 1933
Rundskuedagen i Køge

Rundskuedagen i Køge er en dansk dokumentarisk optagelse fra 1922.

Eksterne henvisninger 
 

Dokumentariske optagelser
Stumfilm fra Danmark
Danske film fra 1922
Idrætsfesten i Køge 9. Juli 1922

Idrætsfesten i Køge 9. Juli 1922 er en dansk dokumentarisk optagelse fra 1922.

Handling 
Optagelser fra to forskellige begivenheder i Køge by. 1) Idrætsfesten 9. juli 1922: Borgmester Koefoeds velkomsttale. Fodboldkampen mellem Nykøbing F. og Køge. Hurtigløb og spydkast. Tilskuerne, som meget gerne vil filmes. 2) Rundskuedagen (formentlig 1917): Køge Skibsværft, Køge Skraa - Tobaksfabrikken F.C. Clemmensens Eftf., Chrome & Goldschmidt, C.F.N. Aarsø - urmager og guldsmed, Tobakshuset, foran folkebiblioteket, musik på torvet og folk, der stimler sammen.

Referencer

Eksterne henvisninger 
 

Dokumentariske optagelser
Danske film fra 1922
Begivenheder i 1922
Sport i Køge
Idrætsbegivenheder i Danmark
Danmark i 1920'erne
Folk piller Koks paa Fælleden

Folk piller Koks paa Fælleden er en dansk dokumentarisk optagelse fra 1941.

Handling 
I april 1940 tillades opgravning af uforbrændte koks ("pillekoks") på lossepladserne; i september 1941 tillades det at opgrave pillekoks i plænerne i den nyanlagte Valbypark og på Amager Fælled.

Referencer

Eksterne henvisninger 
 

Dokumentariske optagelser
Danske film fra 1941
Danmark under 2. verdenskrig
Energi i Danmark
Billedskærerværksted

Billedskærerværksted er en dansk dokumentarisk optagelse fra 1941.

Handling 
De moderne billedskærere følger stadig deres håndværks gamle traditioner. Eksempler på billedskærerarbejde fremvises.

Referencer

Eksterne henvisninger 
 

Dokumentariske optagelser
Danske film fra 1941